jkorsvik/nowiki_second_scrape_merged huggingface dataset:
Hypdonus

Hypdonus er en slekt av biller som hører til familien smellere (Elateridae).


== Utseende ==
Små (2 - 3,5 millimeter), avlange, halvblankt gulbrune til svarte smellere. Antennene er trådformede og ikke svært lange. Pronotum er omtrent så langt som bredt, hvelvet med rundede sider, bakhjørnene dratt ut rett bakover.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.


== Utbredelse ==
Slekten er utbredt i Asia, fra Laos i vest til Sulawesi i øst.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien Småsmellere, Negastriinae Nakane, 1953
Slekten Hypdonus Fleutiaux, 1928
Hypdonus bakeri Fleutiaux, 1914
Hypdonus borneoensis Ôhira, 1973
Hypdonus fasciatus (Candèze, 1865)
Hypdonus johorensis Schimmel & Tarnawski, 2013
Hypdonus perakensis Schimmel & Tarnawski, 2013
Hypdonus planus Schimmel & Tarnawski, 2013
Hypdonus singaporensis Ôhira, 1970
Hypdonus sulawesiensis Schimmel & Tarnawski, 2013
Hypdonus thailandicus Schimmel & Tarnawski, 2013
Hypdonus vietnamensis Schimmel & Tarnawski, 2013


== Referanser ==


== Eksterne lenker ==
(en) Hypdonus i Encyclopedia of Life 
(en) Hypdonus i Global Biodiversity Information Facility
Orithales

Orithales er en slekt av biller som hører til familien smellere (Elateridae).


== Utseende ==
En middelsstor (ca. 10 millimeter), avlang, blank, svart smeller. Hodet er kort og bredt, med små fasettøyne, hos noen arter er disse rundet utstående. Antennene er lange og kraftig sagtakkede til svakt kamformede hos hannen, kortere og mer moderat sagtakkede hos hunnen. Brystskjoldet (pronotum) er mer eller mindre firkantet sett ovenfra, gjerne omtrent så langt som bredt. Sidekantene er tydelig markerte, og bakhjørnene spisst, litt skrått tilbaketrukket. Dekkvingene er langsmale, omtrent så brede som brystskjoldet, med tydelige lengdestriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.


== Levevis ==
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.


== Utbredelse ==
Arten har en den palearktiske sone utbredelse. Den er utbredt i hele Norge.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien tannsmellere, Dendrometrinae Gistel, 1856
Stammen Prosternini Gistel, 1856 - noe ganger regnet som en egen underfamilie, Prosterninae
Slekten Orithales Kiesenwetter, 1858
Sagsmeller, Orithales serraticornis (Paykull, 1800)


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradník, J. og Chvála, M. 1991. Teknologisk forlags store bok om insekter. N.W. Damm. Om smellere, side 282-287.


== Eksterne lenker ==
Victor Hanssen (1966). Biller 23. Smældere og pragtbiller (dansk). 74 (1 utg.). København: G. E. C. Gads forlag.  [Bestemmelsesnøkler til danske arter]
(en) Orithales i Encyclopedia of Life 
(en) Orithales i Global Biodiversity Information Facility 
(no) Orithales hos Artsdatabanken 
(sv) Orithales hos Dyntaxa 
(en) Orithales hos Fauna Europaea 
(en) Orithales hos NCBI 
(en) Kategori:Orithales – bilder, video eller lyd på Wikimedia Commons
Holmvassbekken

Holmvassbekken er ei elv i Sør-Varanger kommune i Finnmark. Den renner fra Holmvatnet til Store Kobbholmsvatnet, og er en del av Kobbholmvassdraget. Fylkesvei 8860 til Grense Jakobselv følger sørsida av Holmvassbekken.


== Referanser ==
Cameron Champ

Cameron Mackray Champ (født 15. juni 1995 i Sacramento i California) er en amerikansk profesjonell golfspiller, som er kjent for å være én av de som slår ballen lengst på PGA-touren.28. oktober 2018 vant han sin første PGA-tourseier under Sanderson Farms Championship, og gjentok bedriften året etter under Safeway Open.


== Referanser ==


== Eksterne lenker ==
(en) Cameron Champ – PGA-touren 
(en) Cameron Champ – Verdensrankingen
F. W. G. Sverdrup

F. W. G. Sverdrup (født 1835, død 1911) var en norsk kommandørkaptein. Ansatt ved Norges geografiske oppmåling - den hydrografiske seksjon 1877-1893. Forestod sjøkartenes ajourhold 1978-1888. Assistent ved redaksjon av 'Aarbog for handelsmarinen' og 'Efterretninger for Søfarende' 1870-1878. Redaktør av 'Efterretninger for Søfarende' 1878-1893. 


== Referanser ==


== Litteratur ==
S. H. Finne-Grønn (1923). Slegten Sverdrup. Christiania: Det Mallingske Bogtrykkeri. s. 54–55.
Pheletes

Pheletes er en slekt av biller som hører til familien smellere (Elateridae).


== Utseende ==
Små (4 - 7 millimeter), avlange, mørke smellere. Oversiden er fint hårete. Hodet er kort og bredt, med små fasettøyne. Antennene er 11-leddete, ganske lange og tynne. Brystskjoldet (pronotum) er rundet sett ovenfra, gjerne omtrent så langt som bredt, blankt og ganske tett og fint punktert. Sidekantene er tydelig markerte, og bakhjørnene litt tilbaketrukket. Dekkvingene er langsmale, omtrent så brede som brystskjoldet, med fine lengdestriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.


== Levevis ==
Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.


== Skadedyr og nyttedyr ==
Noen arter av tannsmellere er brysomme skadedyr i jord- og hagebruk fordi larvene (kjølmark) spiser røtter.


== Utbredelse ==
Slekten er utbredt i den palearktiske sone.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien tannsmellere, Dendrometrinae Gistel, 1856
Stammen Dendrometrini Gistel, 1856
Understammen Dendrometrina Gistel, 1856 (eller Athoina Candéze, 1860)
Slekten Pheletes Kiesenwetter, 1858
Skogsmeller, Pheletes aeneoniger (De Geer, 1774)
Pheletes quercus (Olivier, 1790)
Pheletes reitteri Gurjeva, 1976


== Eksterne lenker ==
Bilder av de europeiske artene
(en) Pheletes i Encyclopedia of Life 
(en) Pheletes i Global Biodiversity Information Facility 
(no) Pheletes hos Artsdatabanken 
(sv) Pheletes hos Dyntaxa 
(en) Pheletes hos NCBI 
(en) Kategori:Pheletes – bilder, video eller lyd på Wikimedia Commons
Trond Ramsøskar

Trond Ramsøskar (født 1968) har mastergrad i interiørarkitektur og møbeldesign fra Kunst- og håndverksskolen i Oslo og er tidligere president i Norske interiørarkitekters og møbeldesigneres landsforening (NIL).Han er partner i Monn Interior Architects AS.Ramsøskar har gitt ut Ramsøskars boligbok (Uten Tittel forlag, 2016) som er en popularisert håndbok i interiørfaget.


== Referanser ==


== Eksterne lenker ==
«Helt agurk - Trond Ramsøskar», presentasjons-intervju i Blikk 9. juli 2016
Cesie Hetland

Berthe Christine «Cesie» Hetland (født 16. januar 1874 i Stavanger) var en norsk skuespillerinne.


== Familie ==
Cesie Hetland var datter av styrmann Alexander Olai Hetland og jordmor Berthe Christine Pedersen. Hun var søster av skuespiller Thurid Hetland. Hun ble i 1899 gift med tannlege Olav Ragnvald Døvle, sønn av skuespillerne Olaf Døvle og Amalie Unsrud.


== Liv og virke ==
Cesie Hetland medvirket i Iduns Julekomedie, skoleteatret ved Stavanger katedralskole på Kongsgård i 1891 og 1892.
Hun fikk sin offisielle scenedebut 17. mars 1895 på Den Nationale Scene i Bergen, i stykket Løgnersken. Cesie Hetland var ansatt ved Den Nationale Scene til 1899, og igjen i sesongen 1901-1902. Deretter trakk hun seg tilbake fra teaterscenen.
Cesie Hetland bekledte ofte mindre roller i teateroppsetningene hun medvirket i, men på grunn av hennes behagelige sangstemme ble hun ofte benyttet i ulike syngestykker, blant annet som Ragnhild i Fjeldeventyret. Hun slapp også til i flere talestykker, som Grete i Faddergaven, Gedske Klokkers i Barselstuen og fru Wilton i John Gabriel Borkman.
I forbindelse med at hun trakk seg fra teaterscenen i 1901, ble det gjengitt en liten passasje om Cesie Døvle: «Jeg er svært glad i Teatret, men endnu mere glad i denne,» siger fru Døvle og sætter lille Astrid paa Fanget … Astrid er to Aar, har lysegult Haar og store blaa Øine og skjønner seg ikke det minste paa Theater … Herregud!Cesie Hetland flyttet senere til Sverige.


== Roller i utvalg ==
Germaine i Cornevilles Klokker av Clairville og Gabet
Fragoletto i operetten Røverne av Henri Meilhac, Ludovic Halévy og Jacques Offenbach
Ingeborg i Ungdomsleg av Frederik Leth Hansen
Grete Hoppestad i Faddergaven av Peter Egge
Gedske Klokkers i Barselstuen av Ludvig Holberg
fru Wilton i John Gabriel Borkman av Henrik Ibsen (1897)
Pigen i Damen fra Ostende av Oscar Blumenthal og Gustav Kadelburg
fru Tygesen i Geografi og Kærlighed av Bjørnstjerne Bjørnson (1899)
Ragnhild i Fjeldeventyret av Henrik Anker Bjerregaard (1899)
fru Lynge i Samfundets Støtter av Henrik Ibsen (1901)


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 74. ISBN 8200056228. 
Aarseth, Asbjørn (1969). Nationale scene, 1901-31. Gyldendal. 


== Eksterne lenker ==
The Ibsen Stage Performance Database
Fábio da Silva Bordignon

Fábio da Silva Bordignon (født 20. juni 1992 i São Gonçalo) er en brasiliansk funksjonshemmet friidrettsutøver, som konkurrerer i klasse T35, som er for utøvere med koordineringsvansker, grunnet hypertoni, ataksi eller atetose eller cerebral parese, men som ikke sitter i rullestol. Han konkurrerer hovedsakelig på sprintdistanser. 


== Bakgrunn ==
Bordigon har cerebral parese, som i hans tilfelle påvirker beina og venstre arm. Han begynte med friidrett i 2014. Før dette spilte han fotball 7-a-side, og deltok i denne idretten under Paralympiske sommerleker 2012, der Brasil tapte bronsefinalen mot Iran. Han er gift og har en datter født i 2013.


== Idrettskarriere ==
Bordignon deltok i Paralympiske sommerleker 2016 i Rio de Janeiro, der han fikk sølv i 100 og 200 meter i klassen T35. Ukrainske Ihor Tsvietov vant begge disse øvelsene. Under Para-VM i friidrett 2017 i London fikk han bronse på 200 meter og kom på fjerdeplass på 100 meter.Han deltok i Parapanamerikanske leker 2019 i Lima i Peru, og fikk der gull på 100 meter og bronse på 200 meter.


== Referanser ==


== Kilder ==
(en) Profil hos IPC
(en) Lima 2019 - Fabio da Silva Arkivert 16. oktober 2019 hos Wayback Machine.
(en) Rio 2016 - Fabio da Silva Bordignon
Vitenskapsåret 1561

Vitenskapsåret 1561 er en oversikt over hendelser, prisvinnere, fødte og avdøde personer med tilknytning til vitenskap i 1561.


== Geografi ==
Girolamo Ruscelli fikk publisert «Geografia di Tolomeo, trad. dal greco in italiano», en oversettelse av Klaudios Ptolemaios' verk «Geographia». Venezia.
Bartolomeu Velho laget et verdenskart for Sebastian I av Portugal.


== Botanikk ==
Valerius Cordus fikk publisert verket «Annotationes in Pedacii Dioscoridis de Materia medica libros V» (Merknader i Pedanius Dioskorides om medisiner, fem bøker) posthumt, med beskrivelsen av 500 planter. Wittenberg.


== Alkymi ==
Guglielmo Gratarolo fikk publisert læreboken «Verae alchemiae artisque metallicae, citra aenigmata, doctrina». Basel.


== Medisin ==
Ambroise Paré fikk publisert to verk: «Anatomie universelle du corps humain» (Menneskekroppens universelle anatomi) og «La méthode curative des playes et fractures de la test humaine, avec les pourtraicts des instruments nécessaires pour la curation d'icelle.» (Legende metode for sår og brudd på mennesker, med bilder av instrumenter som er nødvendige for legingen). Paris.
Gabriele Falloppio fikk publisert verket «Observationes anatomicae» i Venezia, det eneste som ble trykket mens han fortsatt levde.


== Fødsler ==
6. januar – Thomas Fincke (95, død 1656), dansk matematiker og lege.
22. januar – Francis Bacon (død 1626), engelsk filosof.
29. mars – Santorio Santorio (død 1636), italiensk lege.
24. august – Bartholomaeus Pitiscus (død 1613), tysk matematiker.
25. august – Philippe van Lansberge (død 1632), flamsk astronom.
29. september – Adriaan van Roomen (død 1615), flamsk matematiker.
8. oktober (dåp) – Edward Wright (død 1615), engelsk matematiker.


== Dødsfall ==


== Referanser ==
Citybox

Citybox AS er en norsk hotellkjede med opphav i Bergen. Hotellkjeden var blant de første til å innføre selvbetjente innsjekkingsterminaler fremfor betjent resepsjon. Selskapet har seks hoteller, to i Bergen, ett i Oslo, Kristiansand, Tallinn og Antwerp. Kjeden er eid av AS Smith Sivertsen (85 %) og Eivind Hjulstad (15 %) som også er selskapets daglige leder.


== Historie ==
Citybox AS åpnet sitt første hotell, Citybox Bergen, i 2006. Det ble utvidet til 120 rom i 2017. I 2013 åpnet hotellkjeden sitt første hotell i hovedstaden, Citybox Oslo. Ved åpning hadde hotellet 115 rom, og har senere blitt utvidet til 216 rom i 2015 og 341 rom i 2019. Hotellet hadde i 2018 høyest belegg av alle hotellene i Oslo.I mai 2019 åpnet Citybox AS sitt andre hotell i Bergen, Citybox Danmarksplass med 144 rom. Citybox Tallinn som åpnet i august 2020 var hotellkjedens første hotell utenfor Norge. I 2021 åpner Citybox Lite Kristiansand og Citybox Antwerp.


== Utmerkelser ==
Citybox Oslo Gasellebedrift 2017
Citybox Oslo Gasellebedrift 2018
Citybox Oslo Gasellebedrift 2019
Citybox Bergen Gasellebedrift 2019
Citybox Bergen Gasellebedrift 2020


== Referanser ==
75. kommando- og kontrollbrigade

75. kommando- og kontrollbrigade (russisk:75-я бригада управления) er en sambandsbrigade underlagt 36. arme. Brigaden er forlagt til garnisonen Ulan-Ude i Burjatia.


== Organisasjon ==
Standardoppsett for kommando- og kontrollbrigade i de russiske væpnede styrker


== Referanser ==
Jakob Svendsen Gimre

Jakob Svendsen Gimre (født 16. september 1865 i Sola, død 12. juli 1931 samme sted) var en norsk gårdbruker og politiker (H) som var stortingsrepresentant for Rogalands landdistrikter fra 1922 til 1927.Han var sønn av gårdbruker Svend Jakobsen Gimre og hustru Bergitte Mikalsdatter. Han gikk amtsskolen for Jæren og Dalane, og overtok i 1888 farsgården på Gimra i Sola. Han var ugift.Han ble tidlig politisk interessert, og ble valgt inn i Håland herredsstyre i 1893. Bortsett fra tre år satt han i herredsstyret frem til sin død. Gimre var ordfører i Håland herred 1914–1916, 1923–1925 og 1929–1930 og varaordfører 1908–1913 og 1920–1922. Han var også direktør (styremedlem) i Håland sparebank og takstmann for Norges Hypotekbank.Han var stortingsrepresentant for Rogalands landdistrikter 1922–1927, og satt hele tiden i Stortingets landbrukskomité. Han nøt stor personlig tillit i hjembygda, men ville ikke binde seg til å støtte hverken forbudssaken eller landsmålssaken.I 1930 ble Håland herred delt i Sola og Madla herreder. Gimre ble den første ordføreren i Sola herred, men kom ikke til å fungere i vervet på grunn av sykdom. Han døde i juli 1931.


== Referanser ==


== Eksterne lenker ==
(no) Jakob Svendsen Gimre hos Norsk senter for forskningsdata
11. selvstendige stridsvognregiment

11. selvstendige stridsvognregiment (russisk: 11 отдельный танковый полк) er underlagt 11. armékorps i Kaliningrad oblast, Vestre militærdistrikt, Russland. Regimentet er forlagt til byen Gusev og har stridsvogner av typen T-72, T-72B og T-72B3.


== Referanser ==
Cyclocephala paraflora

Cyclocephala paraflora er en bille som hører til gruppen hornbiller i familien skarabider (Scarabaeidae).


== Utseende ==
Biller i slekten Cyclocephala er små til middelsstore, blanke, gjerne rødlige eller gulaktige hornbiller. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Hos denne arten er hode, pronotum og bein rødbrune, dekkvingene gulhvite til brungule, "skuldre", sidekant, søm og en rund flekk litt bak midten er svarte.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt i Brasil, Ecuador og Peru.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala paraflora Martinez, 1978


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
Nettside om arten
(en) Cyclocephala paraflora i Global Biodiversity Information Facility 
Cyclocephala paraflora – detaljert informasjon på Wikispecies 
(en) Cyclocephala – kategori av bilder, video eller lyd på Commons
Lanto Griffin

Lanto Griffin (født 15. juni 1988 i Mount Shasta i California) er en amerikansk profesjonell golfspiller på PGA-touren.Griffin kvalifiserte seg til PGA-touren 2019/20 ved å ende på 6.-plass på Korn Ferry-touren 2019, bak blant andre nordmannen Kristoffer Ventura, godt hjulpet av seieren på Robert Trent Jones Golf Trail Championship i april 2018.
13. oktober 2019 vant han sin første PGA-tourseier under Houston Open, etter å ha endt topp-20 i alle de fire første turneringene for sesongen; A Military Tribute at The Greenbrier, Sanderson Farms Championship, Safeway Open og Shriners Hospitals for Children Open.


== Referanser ==


== Eksterne lenker ==
(en) Lanto Griffin – PGA-touren 
(en) Lanto Griffin – Verdensrankingen
John Halvorsen Øverkil

John Halvorsen Øverkil (født 23. desember 1847 i Hegra, død 6. februar 1899 samme sted) var en norsk lærer og gårdbruker som var ordfører i Hegra herred 1894–1897. Øverkil var venstremann.Han var enebarn av lærer, gårdbruker og ordfører Halvor Johnsen Øverkil og hustru Sigrid Johnsdatter Øverkil. Han overtok gården Øverkil etter foreldrene. Han giftet seg i 1874 med Gurina Gunnarsdatter Fordalsnes. De fikk ni barn.Han arvet foreldrenes engasjement for målsaken, og ble en kjent dikter i dalføret. «John Øverkil var en rikt utrustet mann med store evner og muligheter for å skape seg et landskjent navn», mente Ivar Nilssen Værnesbranden.Han døde av tuberkulose i 1899, knapt 51 år gammel.


== Referanser ==
Geir-Aage Jacobsen

Geir-Aage Jacobsen (født 1972) er en norsk tidligere judoutøver som representerte Asker JK og Bergkameratene.
Han vant 24 NM-gull i perioden 1991–2009. Han vant kongepokalen i 1997 og 2002.


== Medaljer i norske mesterskap ==


== Referanser ==
Kay Otto Nilssen

Kay Otto Nilssen (født 1962) er en norsk tidligere judoutøver som representerte Vennesla JK.
Han vant 15 NM-gull i perioden 1979–1995. Han vant kongepokalen i 1983, 1985, 1990 og 1995.


== Medaljer i norske mesterskap ==


== Referanser ==
Albin Dal

Albin Dal (født 1984) er en norsk tidligere judoutøver som representerte Ippon JK.
Han vant tolv NM-gull og fire NM-sølv i perioden 2000–2012. Han vant kongepokalen i 2006, 2010 og 2012.


== Medaljer i norske mesterskap ==


== Referanser ==
Ommatomenus

Ommatomenus er en slekt av biller som hører til familien trebukker (Cerambycidae).  Slekten omfatter bare én kjent art fra India.


== Utseende ==
Store, avlange, rødbrune trebukker. Hodet har fremstrakte, men ikke npoe særlig forstørrede kjever, fasettøynene er store og dekker det meste av hodets overside. Antennene er litt kortere enn kroppen, de ytterste leddene med et utspring i spissen. Pronotum er mye bredere enn langt, smalere enn dekkvingene, firkantet, noe foran midten med en skarp, bakoverrettet krok. Dekkvingene er bredest i midten, litt læraktige, uten punktrader.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Artene er utbredt i tropisk Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Acanthophorini Thomson, 1864
Slekten Ommatomenus Higgins, 1869
Ommatomenus longipennis (Hope, 1843)
Ommatomenus megalops (White, 1853)
Ommatomenus quentinvilliersorum Boyer, 2016


== Kilder ==
Liste over artene


== Eksterne lenker ==
Artikkelen har ingen egenskaper for arter i Wikidata
Bilde av Ommatomenus megalops
(en) Acanthophorini – kategori av bilder, video eller lyd på Commons
Amoc (rapper)

Amoc (Mikkâl Antti Morottaja) (født 1984 i Inari, Finland) er en samisk musiker. Han er kjent for å rappe på det utrydningstruede språket enaresamisk. Hans artistnavn er et akronym for Aanaar Master of the Ceremony. Han ble utnevnt til Finlands Unge Europeer 2007.


== Biografi ==
Amoc er av etnisk finsk samt samisk avstamning. I tillegg til rapping på enaresamisk, har Amoc også lært språket under skolegang i Enare. Han har også studert filmproduksjon i Enare.
Hans far er Matti Morottaja, en fremtredende forfatter, sosial aktivist og politiker i det samiske samfunnet i Enare som fokuserer på å bevare sitt språk og sin identitet.


== Stil og innflytelse ==
I tillegg til at han rapper på sitt eget språk skiller Amoc seg også fra de fleste andre finske rappere med sine rå og provoserende tekster. Mange av hans sanger er laget i fortellende stil, med tekster som fokuserer på redsel, død, drap, monstre, samisk mytologi og fantasi. 
Han har oppgitt Tech N9ne, Necro, Jedi Mind Tricks, Rammstein og Eminem som artister han har vært inspirert av.


== Diskografi ==


=== Album ===
Amok-Kaččâm (2007)


== Referanser ==


== Eksterne lenker ==
(en) Amoc på Internet Movie Database 
(en) Amoc hos The Movie Database 
(en) Amoc på Apple Music 
(en) Amoc på Discogs 
(en) Amoc på MusicBrainz 
(en) Amoc på MusicBrainz 
(en) Amoc på Spotify 
(en) Amoc på Last.fm 
(en) Amoc på AllMusic 
Helsingin Sanomat - Rapper uses Sámi language to express defiance
Ministry for Foreign Affairs of Finland - Amoc is rapping the Sámi language onto the map
University of Tampere - Rapping in the Inari Sámi language
Vice.com - Gory Days | MC Amoc is bringing back the dead